nahid-hub/BLUGE-bengali-wikipedia-section-title-prediction huggingface dataset:
রাসকার কাপাক হলো "মমির অভিশাপ" কমিকসে ইনকা মমি। সন্ডার্স-হার্ডিম্যান অনুসন্ধানী দলের সদস্যরা এই প্রাচীন ইনকা রাজার দেহ খুঁড়ে তোলে। প্রফেসর তারাগঁ মমিটি তার ঘরে রাখেন। কিন্তু এক ঝড়ের দিনে ঘরের চিমনিতে বজ্রপাত হয় এবং একটি আগুনের গোলা ছুটে এসে মমির ওপর বিস্ফোরিত হয়; মমিটি হাওয়া হয়ে যায়। সেরাতে টিনটিন, ক্যাপ্টেন হ্যাডক এবং প্রফেসর ক্যালকুলাস একই স্বপ্ন দেখে: রাসকার কাপাক একটা স্ফটিকের গোলক নিয়ে তাদের ঘরে বেয়ে উঠেছে এবং ঘরের মেঝেতে সেটা ভেঙে ফেলছে। স্বপ্ন দেখে তিনজনই ভয় পেয়ে জেগে ওঠে। পরবর্তীতে মমিটির কী হয়েছিল তা জানা যায়নি।

সঠিক অনুচ্ছেদ শিরোনাম কোনটি?
titleA. মার্টিনে ভ্যান্ডেজান
titleB. ইভান
titleC. আল কাপোন
titleD. রাসকার কাপাক
উত্তর: titleD
২০১১ সালের ৪ জুলাই আল হাবসি স্থায়ীভাবে উইগানে ৪ বছরের চুক্তিতে যোগ দেয়। তাকে বোল্টন থেকে ৪ মিলিয়ন পাউন্ড খরচ করে উইগান। উইগানের হয়ে খেলার সময় আলি আল হাবসি নিজেকে পেনাল্টি বিশেষজ্ঞ হিসেবে গড়ে তুলেন। আল হাবসি উইগানের হয়ে খেলার সময় ৫০% পেনাল্টি আটকাতে সক্ষম হন। রবিন ভ্যান পার্সি, কার্লস তেভেজ, হ্যাভিয়ের হার্নান্দেজ এবং মিকেল আরটেটার মত স্টাইকারদের পেনাল্টি আটকান। ২০১২-১৩ মৌসুমে উইগানের ১ম একাদশে জায়গা হারান। তার বদলে জায়গা করে নেন লোনে আসা 'জয়েল রবেলস'।

সঠিক অনুচ্ছেদ শিরোনাম কোনটি?
titleA. বোল্টন ওয়ান্ডারাস
titleB. উইগান এ্যাথলেটিক
titleC. উইগান এ্যাথলেটিক (লোন)
titleD. রেডিং
উত্তর: titleB
নেপাল জাতীয় ক্রিকেট দল, নেপালের হয়ে আন্তর্জাতিক ক্রিকেট ম্যাচে অংশগ্রহণ করে।

তারা ২০১৩ সাল থেকে এসিসি ট্রফি ও ২টি আইসিসি আন্তর্মহাদেশীয় কাপসহ বিভিন্ন আন্তর্জাতিক ম্যাচে অংশগ্রহণ করছে। ২০১৮ আইসিসি বিশ্ব ক্রিকেট লিগের দ্বিতীয় বিভাগে দ্বিতীয় অবস্থান অর্জনের পর নেপাল জাতীয় ক্রিকেট দল, ২০১৮ আইসিসি বিশ্বকাপ বাছাইপর্বে জায়গা অর্জন করে। ২০১৮ সালের ১৫ই মার্চ, নেপাল ২০১৮ আইসিসি বিশ্বকাপ বাছাইপর্বে পাপুয়া নিউগিনি জাতীয় ক্রিকেট দলকে হারিয়ে তারা প্রথমবারের মতো একদিনের আন্তর্জাতিক ক্রিকেট স্ট্যাটাস অর্জন করে। পাশাপাশি, তারা টুয়েন্টি২০ আন্তর্জাতিক স্ট্যাটাসও অর্জন করে। নেপাল ২০১৮ সালের ৩রা আগস্ট নেদারল্যান্ডস-এর বিপক্ষে ১ রানে তাদের প্রথম আন্তর্জাতিক ক্রিকেট ম্যাচ জয়লাভ করে।

নেপালের একটি নেপাল জাতীয় অনূর্ধ্ব-১৯ ক্রিকেট দলও আছে।

সঠিক অনুচ্ছেদ শিরোনাম কোনটি?
titleA. ঘরোয়া ক্রিকেট
titleB. আইসিসি এবং এসিসি সদস্যভুক্তি
titleC. ইতিহাস
titleD. পুরুষ ক্রিকেট দল
উত্তর: titleD
বঙ্গভঙ্গের সময় সময় তিনি রাজনীতিতে জড়িয়ে পড়েন। তিনি সরকারের এই পদক্ষেপকে সমর্থন দেন। কংগ্রেস নেতারা বঙ্গভঙ্গ বিরোধী আন্দোলন শুরু করলে তিনি তার প্রতিবাদ করেন। এ কারণে বঙ্গভঙ্গ বিরোধীরা তাকে ভ্রান্ত গজনভি বলে অভিহিত করতেন। অন্যদিকে প্রদেশের গভর্নর স্যার জোসেফ ব্যামফিল্ড ফুলার তাকে ন্যায়পন্থি বলে অভিহিত করেছিলেন। নবগঠিত পূর্ববঙ্গ ও আসাম প্রদেশের মুসলিম নির্বাচনী এলাকা থেকে তিনি ১৯০৯ সাল থেকে ১৯১২ সাল পর্যন্ত ইম্পেরিয়াল লেজিসলেটিভ কাউন্সিলের সদস্য ছিলেন।

তিনি ১৯১৩ সাল থেকে ১৯১৬ সাল পর্যন্ত বেঙ্গল প্রেসিডেন্সির মুসলিম এলাকা থেকে ভাইসরয়ের কাউন্সিলে সরকার মনোনীত সদস্য ছিলেন। কাউন্সিলের সদস্য থাকাকালীন সময়ে তিনি হাজিদের যাতায়াতের বিষয়ে তদন্ত করার দায়িত্ব পেয়েছিলেন। মক্কা ও মদিনায় হাজিদের যাতায়াত নিয়ে আলোচনার জন্য ১৯১৩ সালে ভারত সরকার তাকে হেজাজের তৎকালীন শাসক হুসাইন বিন আলির নিকটে প্রেরণ করে। এসময় তিনি সিরিয়া ও ফিলিস্তিন ভ্রমণ করেছিলেন।

মুসলিমদের শিক্ষার উন্নতির উদ্দেশ্যে ১৯১৪ সালের ৩০ জুন গঠিত ডি পি আই ডব্লিউ ডব্লিউ হর্নেলের নেতৃত্বাধীন ১৪ সদস্যের কমিটিতে তিনি অন্যতম বেসামরিক সদস্য ছিলেন। এই কমিটির নাম ছিল মোহামেডান এডুকেশন এডভাইজারি কমিটি। কমিটিতে তার পেশকৃত সুপারিশের মধ্যে মুসলিম শিক্ষানীতি, পাঠ্যসূচি, কারিগরি ও শিল্প শিক্ষা, নারী শিক্ষাসহ বিভিন্ন বিষয় অন্তর্ভুক্ত ছিল। মুসলিমদের জন্য কারিগরি ও বাণিজ্যিক শিক্ষার প্রতি তিনি গুরুত্বারোপ করতেন এবং নারী শিক্ষার প্রতি গুরুত্ব দিতেন।

শাসনকাজে ভারতীয়দের অংশগ্রহণ বৃদ্ধির জন্য ১৯১৯ সালে ভারত সরকার আইন ১৯১৯ প্রণীত হয়। আইন অনুযায়ী ১৯২৩ সালের ডিসেম্বরে বঙ্গীয় প্রাদেশিক ব্যবস্থাপক সভার ১৯২৪-১৯২৬ মেয়াদের জন্য অনুষ্ঠিত দ্বিতীয় নির্বাচনে তিনি ময়মনসিংহের দক্ষিণ-পশ্চিমের মুসলিম নির্বাচনী এলাকা থেকে নির্বাচকমণ্ডলীর প্রতিনিধি হিসেবে সভার সদস্য হন এবং ১৯২৪ সালে দুই মাস মন্ত্রী হিসেবে দায়িত্বপালন করেন। ১৯২৭ সালে ১৯২৭-১৯২৯ মেয়াদের জন্য অনুষ্ঠিত তৃতীয় নির্বাচনেও তিনি এই এলাকা থেকে জয়ী হন এবং সেই বছর সাত মাস মন্ত্রী হিসেবে দায়িত্বপালন করেন।

১৯২৪ সালে শাসন সংস্কার তদন্ত কমিটিতে তিনি মত দেন যে হুবহু ইউরোপীয় ধাচের গণতন্ত্র ভারতের মুসলিমদের জন্য ক্ষতিকর হতে পারে। তিনি সাইমন কমিশনকে সমর্থন দিয়েছিলেন। কমিশনের পক্ষে বাংলার ১৫জন বিশিষ্ট মুসলিম নেতা তার নেতৃত্বে ১৯২৭ সালের ডিসেম্বরে পত্রিকায় বিবৃতি দেন। ১৯২৮ সালে তিনি বেঙ্গল সাইমন কমিটির সভাপতি হন। ১৯২৯ সালে তাকে সর্বভারতীয় প্রাদেশিক সাইমন কমিটিসমূহের সভাপতি নিয়োগ দেয়া হয়। ১৯২৮ সালের ডিসেম্বরে হর্ট‌গ কমিটিতে তিনি বাংলাকে বাঙালিদের সার্বজনীন মাতৃভাষা বলে উল্লেখ করেছিলেন।

১৯২৯ সালের এপ্রিল থেকে ১৯৩৪ সালের ৯ মে পর্যন্ত তিনি বেঙ্গল এক্সিকিউটিভ কাউন্সিলের সদস্য ছিলেন। এসময় তিনি হজ সংক্রান্ত বিষয় তদারকের দায়িত্ব পালন করেছেন। ১৯৩৪ সালের ১০ মে তিনি রাজনীতি থেকে সম্পূর্ণ অবসর নেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. রচনাবলী
titleC. রাজনীতি
titleD. জন্ম ও পরিবার
উত্তর: titleC
তাবেয়ী বা তাবি'ঈ ঐ ব্যক্তিকে বলা যাবে যিনি ঈমান গ্রহণ অবস্থায় কোন সাহাবাকে দেখেছেন,তার সাথে কথা বলেছেন বা তার থেকে শিক্ষা গ্রহণ করেছেন এবং ঈমান অবস্থায় মৃত্যু বরন করেছেন ।

যারা সাহাবীদের পরের প্রজন্মের ব্যক্তি তাদেরকে তাবেয়ী বলা হয়েছে। তারা মুহাম্মাদের পরবর্তী বা সমসাময়ীক যুগের লোক ছিলেন তবে তাঁর সাথে ব্যক্তিগতভাবে পরিচিত ছিলেন না বরং কোন সাহাবীর সাথে ব্যক্তিগতভাবে পরিচিত ছিলেন,জানতেন। আর যারা তাবি'ঈগণের কারো সাথে ব্যক্তিগতভাবে পরিচিত ছিলেন, জানতেন তারাই হলেন তাবি'ঈ তাবি'ঈন বা দ্বিতীয় পর্যায়ের লোক।
হাদীসশাস্ত্রে কোন হাদিসের মূল বর্ননাকারী প্রাথমিক যুগের সাহাবী, না একজন গন্যমান্য প্রসিদ্ধ তাবি'ঈ তার উপর'ই হাদীসটির গুরুত্ব নির্ভর করে। 
একারণেই প্রশিদ্ধ (মাশ্'হূর) শ্রেণীর হাদীস বলতে বোঝায় সেই হাদীস, যা সূত্র সনদ পরম্পরায় প্রাথমিক যুগের একজন তাবি'ঈ পর্যন্ত গিয়েছে দ্বিতীয় যুগের কয়েকজন তাবি'ঈ এবং তাহাদের পরবর্তীগণ কর্তৃক বর্ণিত ও হস্তান্তরিত হয়েছে।

কুরআন পাঠ সম্পর্কিত বা অন্যান্য ধর্মীয় বিষয়ক হাদীসসমূহের জন্যও বর্ণনাকারী পরম্পরা রয়েছে। হাসান আল-বাস্'রী ছিলেন প্রাথমিক যুগের একজন বিখ্যাত তাবি'ঈ।

ইসলামের বিভিন্ন মনিষী তাবেয়ীর সংজ্ঞা এভাবে উপস্থাপন করেছেনঃ

১। উলুমুল হাদিস এর পরিভাষায়- তাবেয়ী হচ্ছেন: যিনি সাহাবীর সাক্ষাত পেয়েছেন তিনি তাবেয়ী। বিশুদ্ধ মতানুযায়ী, এর জন্য দীর্ঘদিনের সঙ্গ শর্ত নয়। অতএব, যিনি সাহাবীর সাক্ষাত পেয়েছেন এবং ঈমানের সাথে মৃত্যুবরণ করেছেন তিনিই তাবেয়ী। তাবেয়ীর মধ্যে উত্তমতার স্তরভেদ রয়েছে।

২। হাফেয ইবনে হাজার ‘নুখবাতুল ফিকার’ (৪/৭২৪) গ্রন্থে বলেন: তাবেয়ী হচ্ছেন- যিনি সাহাবীর সাক্ষাত পেয়েছেন।

৩। ইবনে কাছির বলেন: খতিব আল-বাগদাদী বলেন: তাবেয়ী হচ্ছেন যিনি রাসুল নবুয়তের পরে জন্ম গ্রহণ করেছেন এবং তার সাহাবীর দেখা পেয়েছেন ।

৪। হাকেমের বক্তব্যের দাবী হচ্ছে- যিনি সাহাবীর সাক্ষাত পেয়েছেন তাকে তাবেয়ী বলা যাবে। সাহাবীর থেকে শিক্ষা লাভ না করে থাকে ।

সঠিক অনুচ্ছেদ শিরোনাম কোনটি?
titleA. তাবেয়ী প্রজন্ম
titleB. সংজ্ঞা
titleC. বিশিষ্ট তাবেয়ীগনের তালিকা
titleD. তাবেয়ীদের মর্যাদা
উত্তর: titleB
তামাক ব্যবহারের প্রাথমিক ঝুঁকি হলো বিভিন্নরকম ক্যান্সার, বিশেষত ফুসফুস ক্যান্সার। 
কিডনির ক্যান্সার ল্যারিংসের ক্যান্সার, মূত্রথলির ক্যান্সার, 
খাদ্যনালীর ক্যান্সার,
অগ্ন্যাশয়ের ক্যান্সার, ও পাকস্থলী ক্যান্সার। 
নারীর জরায়ু ক্যান্সারের সাথে তামাক ও পরোক্ষ ধূমপানের একটা সম্পর্ক গবেষণার মাধ্যমে প্রতিষ্ঠিত হয়েছে।
মায়েলয়েড লিউকেমিয়ার সাথে ধূমপানের অল্পবিস্তর সম্পর্কের প্রমাণ পাওয়া যায়। 
এছাড়া এর সাথে আরো অনেক ক্যান্সারের সম্পর্ক রয়েছে যেমন স্কোয়ামাস সেল সাইনোন্যাজাল ক্যান্সার, লিভার ক্যান্সার, কলোরেক্টাল ক্যান্সার, পিত্তাশয় ক্যান্সার, অ্যাড্রেনাল গ্রন্থির ক্যান্সার, ক্ষুদ্রান্ত্রের ক্যান্সার ও শিশুদের বিভিন্ন ক্যান্সার। 
তামাকের সাথে স্তন ক্যান্সারের কোনো সম্পর্ক আছে কি না এ ব্যাপারে এখনো নিশ্চিত হওয়া যায় নি।

একজন পুরুষ ধূমপায়ীর ক্ষেত্রে ৮৫ বছরের পূর্বে ফুসফুস ক্যান্সারে মৃত্যুর সম্ভাবনা ২২.১% একজন নারী ধূমপায়ীর ক্ষেত্রে তা ১১.৯%। অধূমপায়ীর ক্ষেত্রে এর সম্ভাবনা যথাক্রমে ১.১% ও ০.৮% প্রায়।

সঠিক অনুচ্ছেদ শিরোনাম কোনটি?
titleA. মানসিক চাপ
titleB. ক্যান্সার
titleC. গর্ভাবস্থা
titleD. মস্তিষ্কের উপর প্রভাব
উত্তর: titleB
কানাডা অদূরে এবং উন্নতমানের সমুদ্রবন্দর, সড়ক, রেল যোগাযোগ ও আন্তর্জাতিক বিমানবন্দরের কারণে ডেট্রয়েট একটি গুরুত্বপূর্ণ পরিবহন কেন্দ্র। শহরটির তিনটি আন্দর্জাতিক সীমানা পারাপার রয়েছে। এগুলো হল অ্যাম্বাসেডর ব্রিজ, ডেট্রয়েট-উইন্ডসর টানেল এবং মিশিগান সেন্ট্রাল রেলওয়ে টানেল। মিশিগান সেন্ট্রাল রেলওয়ে টানেল ডেট্রয়েটকে উইন্ডসরের সাথে সংযুক্ত করেছে। অ্যাম্বাসেডর ব্রিজ উত্তর আমেরিকার সবচেয়ে ব্যস্ত সীমান্ত পারাপার, এর মাধ্যমে যুক্তরাষ্ট্র ও কানাডার আমদানি-রপ্তানির ২৭% সম্পন্ন হয়।

সঠিক অনুচ্ছেদ শিরোনাম কোনটি?
titleA. জনপরিসংখ্যান
titleB. পরিবহণ
titleC. ইতিহাস
titleD. বিদ্যালয়
উত্তর: titleB
আগস্ট, ১৯৭৯ থেকে নভেম্বর, ১৯৮১ সাল পর্যন্ত ইংল্যান্ডের অংশগ্রহণকৃত দুইটি অ্যাশেজ সিরিজের প্রত্যেকটিতে তার অংশগ্রহণ ছিল। এছাড়াও এ সময়ে ভারতের বিপক্ষে একটি টেস্ট অন্তর্ভূক্ত ছিল। শীতকালে অস্ট্রেলিয়া ও ভারত সফরে তিনি বেশ ভালো খেলেন। চার খেলায় ২০.৭১ গড়ে ১৪৫ রান তুলেন তিনি। গ্লাভস হাতে ২০ ক্যাচ ও একটি স্ট্যাম্পিং করেছিলেন তিনি।

১৫ ফেব্রুয়ারি, ১৯৮০ তারিখে বোম্বেতে বিসিসিআইয়ের সূবর্ণজয়ন্তী উপলক্ষ্যে একমাত্র টেস্টের আয়োজন করা হয়েছিল। ভারতরে প্রথম ইনিংসে তিনি সাত ক্যাচ তালুবন্দী করেন। দ্বিতীয় ইনিংসে তিনি আরও তিনটি ক্যাচ নেন। বোথামের বোলিং থেকে দুইটি বাদে সবগুলোই তার হাতে ধরা পড়ে। ইংল্যান্ড দল দশ উইকেটে সহজেই জয় তুলে নেয়। খেলায় তিনি দশ উইকেট লাভ করে নতুন টেস্ট রেকর্ড গড়েন। টেলরের ৪৩ রান বোথামের সাথে গড়া ১৭১ রানের জুটি গড়ে। ভারতের বিপক্ষে ৬ষ্ঠ উইকেটে এটিও নতুন রেকর্ডরূপে প্রতিষ্ঠা পায়। শুরুতে লেগ বিফোর উইকেটের আবেদনের কবলে পড়লে তিনি বিরুদ্ধাচরণ করেন ও ভারতীয় অধিনায়ক গুণ্ডাপ্পা বিশ্বনাথের সহায়তায় তা থেকে মুক্তি পান।

১৯৮০ সালে কাউন্টি চ্যাম্পিয়নশীপে অংশ নেন। ২০ খেলায় অংশ নিয়ে ১৪.৮৭ গড়ে মাত্র ২৩৮ রান তুললেও ৩৪ ক্যাচ ও সাতটি স্ট্যাম্পিং করার সাথে নিজেকে যুক্ত করেন তিনি। ঐ মৌসুমে ডার্বিশায়ার দল যৌথভাবে নবমস্থানে ছিল।

সঠিক অনুচ্ছেদ শিরোনাম কোনটি?
titleA. শেষের বছরগুলো
titleB. অস্ট্রেলিয়ার মুখোমুখি
titleC. ভারত গমন
titleD. কাউন্টি ক্রিকেটে প্রত্যাবর্তন
উত্তর: titleC
জুরাছড়ি উপজেলার উত্তর-পশ্চিমাংশে বনযোগীছড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণ-পূর্বে জুরাছড়ি ইউনিয়ন, উত্তরে বরকল উপজেলার বরকল ইউনিয়ন ও সুবলং ইউনিয়ন, পশ্চিমে বরকল উপজেলার সুবলং ইউনিয়ন এবং দক্ষিণ-পশ্চিমে রাঙ্গামাটি সদর উপজেলার বালুখালী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. হাট-বাজার
titleB. শিক্ষা ব্যবস্থা
titleC. অবস্থান ও সীমানা
titleD. খাল ও নদী
উত্তর: titleC
অভিনয় ইনস্টিটিউটে প্রশিক্ষণ হলে খান নেটওয়ার্কিং শুরু করেন এবং লেখক ও পরিচালক আব্বাস তারিওয়ালার সাথে মিলিত হন যিনি "জানে তু ;; ইয়া জানে না" (২০০৮) চলচ্চিত্রটিতে প্রধান চরিত্রে অভিনয়ের সুযোগ তৈরী করে দেন। রোমান্টিক কমেডি চলচ্চিত্রটি ইতিবাচক মন্তব্য লাভ করে এবং বাণিজ্যিক সাফল্য লাভ করে। ছবিটি আয় করে বিশ্বব্যাপী।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ২০১১–বর্তমান: বাণিজ্যিক সাফল্য
titleC. ২০০৮–১০: আত্মপ্রকাশ এবং সাফল্য
titleD. শিশুশিল্পী
উত্তর: titleC
বিপিএটিসি স্কুল ও কলেজ বাংলাদেশ লোক প্রশাসন প্রশিক্ষণ কেন্দ্র চত্বরে অবস্থিত এদেশের শিক্ষাঙ্গনে একটি গৌরবময় নাম। গণপ্রজাতন্ত্রী বাংলাদেশ সরকারের শিক্ষা মন্ত্রণালয় এবং মাধ্যমিক ও উচ্চমাধ্যমিক শিক্ষাবোর্ড, ঢাকা-এর নিয়ম-কানুনের আওতায় বিপিএটিসি কর্তৃক সুপরিচালিত একটি শিক্ষা প্রতিষ্ঠান। ১৯৮৪ সালে প্রাথমিক বিদ্যালয় হিসেবে এর আত্মপ্রকাশ। ১৯৮৮ সালে একটি পূর্ণাঙ্গ মাধ্যমিক বিদ্যালয় হিসেবে শিক্ষাবোর্ডের স্বীকৃতি লাভ করে। প্রতিষ্ঠানটির উল্লেখযোগ্য ফলের জন্য ১৯৯৮ সালে জাতীয় পর্যায়ে শ্রেষ্ঠ শিক্ষাপ্রতিষ্ঠান হিসেবে নির্বাচিত হয়। প্রতিষ্ঠানের সাফল্যের স্বীকৃতিস্বরূপ তৎকালীন ম্যানেজিং কমিটির সার্বিক সহযোগিতায় ২০ জুলাই, ২০০০ সাল থেকে ১০৭ জন ছাত্র-ছাত্রী নিয়ে কলেজ শাখায় নবদিগন্ত-উন্মোচিত হয়। ২০০২ সাল থেকে কলেজ শাখার এইচএসসি (উচ্চ মাধ্যমিক শিক্ষা বোর্ড, ঢাকা এর আওতায়) পরীক্ষায় অংশগ্রহণ করে আসছে। বাংলাদেশ লোক প্রশাসন প্রশিক্ষণ কেন্দ্রের সার্বিক সহযোগিতায় প্রতিষ্ঠানটির অগ্রগতি অব্যাহত রয়েছে। ২০০৪ সালে এখানে এইচএসসি পরীক্ষার কেন্দ্র স্থাপিত হয়। অভিজ্ঞ শিক্ষকমন্ডলী শিক্ষাদান কর্মকান্ডে নিয়োজিত। শিক্ষা, শৃক্মখলা, শান্তি, প্রগতি হচ্ছে এই প্রতিষ্ঠানের মূলনীতি। নিষ্ঠার সঙ্গে এই নীতিসমূহ বাস্তবায়নের লক্ষ্যে রচিত হয়েছে প্রশাসনিক কর্মকান্ড। এই প্রতিষ্ঠানের নিয়ম-শৃক্মখলা, প্রতিষ্ঠানের অবস্থান এবং সুন্দর পরিবেশ এইসব কিছুই এর নিজস্ব বৈশিষ্ট্য যা অন্যান্য শিক্ষাপ্রতিষ্ঠান থেকে স্বতন্ত্র। ঐতিহ্যের সোপান পেরিয়ে আজ এটি কলেজ পর্যায়ে উন্নীত একটি সমৃদ্ধ শিক্ষাপ্রতিষ্ঠান। কলেজ পর্যায়ে বিজ্ঞান, মানবিক ও ব্যবসায় শিক্ষা শাখায় অধ্যয়নের সুযোগ রয়েছে।

সঠিক অনুচ্ছেদ শিরোনাম কোনটি?
titleA. প্রশাসনিক অবকাঠামো
titleB. ফলাফল ও সাফল্য
titleC. কলেজ অবকাঠামো
titleD. ইতিহাস
উত্তর: titleD
ঈশ্বর শব্দের মূল "ঈশ্" এর অর্থ হল,দক্ষ, মালিক,শাসক। দ্বিতীয় অংশ 'বর' যার আভিধানিক অর্থ হল "সেরা, চমৎকার, সুন্দর, শাসক"। অতএব, যুগপৎভাবে ঈশ্বর শব্দের অর্থ হল; সেরা বা সুন্দরের স্রষ্টা।

প্রাচীন এবং মধ্যযুগের সংস্কৃত ধর্মীয় বইয়ের ধারণা থেকে "ঈশ্বর" এর নানাবিধ অর্থ পাওয়া যায়, যেমন: সৃষ্টিকর্তা, মহান সত্তা, পরমাত্মা, প্রভু, মহাবিশ্বের শাসক, ধনী শ্রেষ্ঠী ,একাদশ রুদ্রগণের মধ্যে একজন,স্বামী,দেবতা-শিব, দয়াময় এবং রক্ষাকর্তা।

ঋগ্বেদে "ঈশ্বর" শব্দটি কখনো আসে নি। তবে ঈশ্ ক্রিয়াপদটি ঋগবেদে এসেছে, যার অর্থ কিছু করতে সক্ষম, যোগ্য। ঈশ্বর শব্দটির উপস্থিতি সামবেদ, অথর্ববেদ এবং যজুর্বেদ-এর সংহিতায় দেখা যায় না। প্রাচীন ভারতীয় ব্যাকরণবিদ পাণিনি এই প্রসঙ্গে বলেছেন, ঈশ্বর শব্দের আভিধানিক অর্থ আর যাই হোক; কোনোভাবে সৃষ্টিকর্তা বা মহান সত্তা নয় ।

ধর্মসূত্রের অনেক প্রাচীন গ্রন্থে ঈশ্বর শব্দটি পাওয়া যায়। প্যাট্রিক অলিভেলে ঈশ্বর সম্বন্ধে বলতে গিয়ে বলেন, এই শব্দ দ্বারা বেদকে বুঝায়, সৃষ্টিকর্তাকে নয়। দেশপাণ্ডে এ প্রসঙ্গে বলেন, ঈশ্বরের বিকল্প অর্থ রাজা।

মহাযান বৌদ্ধধর্মে ঈশ্বর "অবলোকিতেশ্বর" ("এমন এক মহান সত্তা,যিনি জগতের সকলের দু:খ, কষ্ট অনুভব করেন") অংশ হিসেবে পূজনীয় হয়, যিনি বোধিসত্ত্ব হিসেবে ভক্তগণের কাছে আরাধ্য। হিন্দুধর্মের আরেকটি ঐতিহ্য হচ্ছে, তাদের ঈশ্বর নারীরূপেও পূজিত হন। বিশেষ করে শাক্তধর্মে (লক্ষ্মী, সরস্বতী,দুর্গা ইত্যাদি দেবীর পূজা করা হয়) ইশ্বরকে স্ত্রীলিঙ্গ "" হিসেবে ডাকা হয়।

সঠিক অনুচ্ছেদ শিরোনাম কোনটি?
titleA. চার্বাক দর্শনে ঈশ্বর
titleB. হিন্দুধর্মে অদ্বৈতবেদান্ত
titleC. হিন্দুধর্মে সাংখ্যদর্শন
titleD. ব্যুৎপত্তিগত অর্থ
উত্তর: titleD
লিবিয়ান গৃহযুদ্ধে অনেক প্রতিবাদকারী গাদ্দাফির প্রতিবাদে বাদশাহ ইদ্রিসের ছবি বহন করেছে। বিশেষভাবে ঐতিহ্যবাহী সেনুসি প্রভাবাধীন সিরেনাইকায় এমন দেখা যায়। রাজতন্ত্রের যুগে ব্যবহৃত তিন রঙের পতাকা বিপ্লবের প্রতীক হিসেবে ব্যবহৃত হয়েছে। ন্যাশনাল ট্রান্সিশনাল কাউন্সিল একে লিবিয়ার পতাকা হিসেবে গ্রহণ করে।

সঠিক অনুচ্ছেদ শিরোনাম কোনটি?
titleA. পরিবার
titleB. স্মরণ
titleC. সম্মাননা
titleD. ক্ষমতাচ্যুতি ও বহিষ্কার
উত্তর: titleB
পশ্চিম হরিণা শীতলা মন্দির /পশ্চিম হরিণা জুনিয়র হাইস্কুলের সম্মুখে এই শিশু-শিক্ষা কেন্দ্র অবস্থিত। এইখানে প্রায় ২০-৩০ জন শিশু ও গর্ভবতী এবং বৃদ্ধদের স্বাস্থ্য রক্ষার জন্য সমস্ত ব্যবস্থা রয়েছে এই কেন্দ্রে।

শিশুর স্বাস্থ্য রক্ষা এবং শিশুর বিকাশ সংক্রান্ত বিষয়গুলি দেখাশোনার জন্য সুসংহত শিশু বিকাশ প্রকল্পের (আইসিডিএস) আওতায় এই কেন্দ্র আছে। এই অঙ্গনওয়াড়ি কেন্দ্রে একজন অঙ্গনওয়াড়ি কর্মী ও একজন সহায়িকা থাকেন।

সুসংহত শিশু বিকাশ প্রকল্প (আইসিডিএস) হল মা ও শিশুদের জন্য একটি গুরুত্বপূর্ণ প্রকল্প। এই প্রকল্পের আওতায় অঙ্গনওয়াড়ি কেন্দ্রগুলি চলে। এই প্রকল্পের উদ্দেশ্য হল -

অঙ্গনওয়াড়ি কেন্দ্রে মা ও শিশু ছয় ধরনের পরিষেবা পেতে পারে।

যেমন - 

সঠিক অনুচ্ছেদ শিরোনাম কোনটি?
titleA. পশ্চিম হরিণা জুনিয়র হাইস্কুল :-
titleB. কালী মন্দির :-
titleC. হরিণা হরিজন অঙ্গনওয়াড়ী কেন্দ্র :-
titleD. হরিণা পাশদল বাড় প্রাইমারি স্কুল :-
উত্তর: titleC
অনুবাদক হিসেবে মোটামুটি প্রতিষ্ঠিত হওয়ার পর তিনি কুরআনের অনুবাদের কাজ শুরু করেন। তিনি পর্যায়ক্রমে মোট ১২ টি খন্ডে এই অনুবাদকর্ম সমাপ্ত করেন। 'তাপসমালা'র দুটো খন্ড বের হওয়ার পর ১৮৮১ সালের ১২ ডিসেম্বর কুরআনের প্রথম খন্ড প্রকাশিত হয়। প্রথম খন্ড প্রকাশের সময় গিরিশচন্দ্র অনুবাদকের নাম গোপন রাখেন। কারণ তৎকালীন সময়ে কাজটি যথেষ্ট ঝুঁকিপূর্ণ ছিল। মুসলিম সমাজে এর প্রতিক্রিয়া কি হতে পারে সে সম্পর্কে তার কোন ধারণাই ছিলনা। গ্রন্থটিতে শুধুমাত্র প্রকাশক গিরিশচন্দ্র সেন এবং মুদ্রক তারিণীচরণ বিশ্বাসের নাম ছিল। ৩২ পৃষ্ঠার এই খন্ডের মূল্য ছিল মাত্র চারআনা। কিন্তু গিরিশচন্দ্রের আশঙ্কা সম্পূর্ণ ভুল প্রমাণিত হলো। মুসলমান আলেমসমাজ এই মহৎকর্ম সম্পাদন করার জন্য এই অজ্ঞাতনামা অনুবাদকের প্রশংসা করে ব্রাহ্মসমাজের নিকট পত্র প্রেরণ করেন। তাদের প্রশংসাপূর্ণ পত্রের অংশবিশেষ নিম্নে তুলে ধরা হলোঃ

কুরআন অনুবাদ শেষ করে ভাই গিরিশচন্দ্র সেন বলেছিলেনঃ
কুরআনের সম্পূর্ণ খন্ড একত্রে প্রকাশিত হয় ১৮৮৬ সালে। সম্পূর্ণ খন্ডেই প্রথম তিনি স্বনামে আত্নপ্রকাশ করেন। ভাই গিরিশ্চন্দ্র সেন অনূদিত কুরআনের চতুর্থ সংস্করণে মৌলানা আকরাম খাঁ একটি প্রশংসাসূচক ভূমিকা লিখেছিলেন।

সঠিক অনুচ্ছেদ শিরোনাম কোনটি?
titleA. কুরআনের অনুবাদ প্রকাশ
titleB. জীবনী গ্রন্থমালা
titleC. জন্ম ও বংশপরিচয়
titleD. কুরআনের প্রথম বাংলা অনুবাদক
উত্তর: titleA
বাংলাদেশ নেভাল একাডেমী দক্ষিন-পূর্ব এশিয়ার অন্যতম সেরা মিলিটারী একাডেমী। ১৯৭৬ সালে চট্টগ্রাম মেরিন একাডেমীর প্রাঙ্গনে প্রতিষ্ঠিত হলেও পরবর্তীতে এটিকে বিএনএস ঈশা খাঁ ঘাঁটি সংলগ্নে নিয়ে আসা হয়। এখানেই ১৯৮৮ সাল থেকে এখন পর্যন্ত বাংলাদেশ নেভাল একাডেমী বাংলাদেশ নৌবাহিনী ক্যাডেটদের প্রশিক্ষণ দিয়ে আসছে। স্বাধীনতা যুদ্ধে মাইন অপসারনের সময় নিহত সোভিয়েত ইউনিয়নের নাবিক ইউরি ভি রেডকিনকে এখানে সমাহিত করা হয়েছে। তৎকালীন প্রধানমন্ত্রী শেখ মুজিবুর রহমানের নেতৃত্বে পতেঙ্গায় নেভাল একাডেমী গড়ে তোলা হয়। ১৯৮৮ সালের ২রা জুন কর্নফুলী নদীর মুখে স্বাধীন এবং পরিপূর্নভাবে নেভাল একাডেমীর কার্যক্রম শুরু হয়। 
'আল্লাহর রাস্তায় লড়াই করুন' এই মূলমন্ত্রে উজ্জীবিত হয়ে বাংলাদেশ নেভাল একাডেমী গত তিন দশক ধরে দেশের এবং দেশের বাইরের নৌ কর্মকর্তাদের প্রশিক্ষণ দিয়ে যাচ্ছে। ১৯৯৮ সালে সর্ব প্রথম দেশের বাইরে থেকে নেভাল ক্যাডেটরা বাংলাদেশ নেভাল একাডেমীতে প্রশিক্ষন নেওয়া শুরু করে। ২০১৮ সাল পর্যন্ত এখান থেকে বন্ধু প্রতিম রাষ্ট্র ফিলিস্তিন, মালদ্বীপ এবং কাতারের মত দেশের প্রায় ১০০ ক্যাডেট কমিশন লাভ করেছেন। বাংলাদেশ নেভাল একাডেমিই সশস্ত্র বাহিনী বিভাগে সর্বপ্রথম নারী ক্যাডেটদের জন্য প্রশিক্ষনের ব্যাবস্থা করে। ২০০০ সনের জানুয়ারিতে ১৬ জন নারী ক্যাডেট নিয়ে এই যাত্রা শুরু হয়। এখন পর্যন্ত প্রায় ১০০ জন নারী ক্যাডেট বিএনএ থেকে কমিশন লাভ করেছেন। বিগত কয়েক দশক ধরে অসামান্য সাফল্যের স্বীকৃতি হিসাবে,মাননীয় প্রধানমন্ত্রী ২০০৩ সালের ২৪শে ডিসেম্বর এই একাডেমীকে ন্যাশনাল স্ট্যান্ডার্ড পুরস্কার প্রদান করেছেন।

সঠিক অনুচ্ছেদ শিরোনাম কোনটি?
titleA. প্রশিক্ষণ
titleB. ইতিহাস
titleC. প্রশিক্ষনের মানদন্ড
titleD. বিভাগ
উত্তর: titleB
প্রাক-বিদ্যালয় হিসেবে কিন্ডারগার্টেনে সাধারণতঃ কোমলমতি শিক্ষার্থীর বয়সসীমা ৩ থেকে ৫ বছরের হয়ে থাকে। তাদের মনের মাঝে পারিবারিক পরিবেশই সর্বদা বিরাজমান থাকে। অনুকূল পরিবেশই তাদের শিক্ষাজীবনের মূল ভিত্তি। সাধারণতঃ শিক্ষাপ্রতিষ্ঠানে শিক্ষিকাদের সংখ্যাই বেশি থাকে। বেসরকারী শিক্ষাপ্রতিষ্ঠান বিধায় কর্তৃপক্ষ শিক্ষার্থীর মা, বাবা কিংবা শিক্ষার্থীর সহচরকে খণ্ডকালীন কিংবা পূর্ণকালীন চাকুরীর ব্যবস্থাও প্রদান করতে পারে।

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. উন্নয়ন ক্ষেত্র
titleC. শিক্ষকমণ্ডলী
titleD. অতীত ইতিহাস
উত্তর: titleC
রোনাল্ড জেরেমি হায়াত রাশিয়া এবং পোল্যান্ডের মধ্যবিত্ত ইহুদি পরিবারে নিউইয়র্কের কুইন্সে জন্মগ্রহণ করেছিলেন। তাঁর পিতা, আর্নল্ড (জন্ম ১৯১৮) ছিলেন একজন পদার্থবিদ, এবং তাঁর মা বইয়ের সম্পাদক ছিলেন যিনি দ্বিতীয় বিশ্বযুদ্ধের সময় কৌশলগত পরিষেবাদির অফিসে দায়িত্ব পালন করেছিলেন, কারণ তিনি জার্মান এবং ফরাসী ভাষায় সাবলীল কথা বলতে পারেন। 

তিনি বেঞ্জামিন এন কার্ডোজো হাই স্কুল থেকে স্নাতক ডিগ্রি অর্জন করেছেন। 

সঠিক অনুচ্ছেদ শিরোনাম কোনটি?
titleA. অশ্লীল চলচ্চিত্রের কেরিয়ার
titleB. ব্যক্তিগত জীবন
titleC. ব্যবসা
titleD. জীবনের প্রথমার্ধ
উত্তর: titleD
দবকার সংস্কৃতি ঐতিহ্যগত উৎসব, খাদ্য, সঙ্গীত এবং নাটমন্দিরের একটি মিশ্রণ। শহরটি আসামের অন্যান্য শহরের তুলনায় আকার ও প্রাচুর্যে নানাবিধ খাদ্য, বিনোদন ও রাত্রি জীবনের সঙ্গে একটি মিশ্রিত এবং বিচিত্র জীবনধারা উপলব্ধি করায়। দবকার ইতিহাস সংস্কৃতির, ধর্মের এবং খাবার সহাবস্থানের বিচিত্র পরিসীমা একটি গুরুত্বপূর্ণ বাণিজ্যকেন্দ্র হিসেবে শহরে নেতৃত্বাধীন হয়েছে। ব্রিটিশ আমল থেকেই আসামের সর্বাঙ্গ থেকে মানুষদের অভিপ্রয়াণের কারণে শহরটির সংস্কৃতির একটি অনন্য মিশ্রণ। হিন্দুদের একটি উল্লেখযোগ্য সংখ্যার সাথে এখানকার বাসিন্দাদের সংখ্যাগরিষ্ঠ মুসলমান । দবকার বাসিন্দারা উভয় পাশ্চাত্য এবং ভারতীয় উৎসব উদযাপন করে। শহরটির কিছু জনপ্রিয় উৎসবের মধ্যে রয়েছে দীপাবলী, দোল, ঈদ, বড়দিন, নবরাত্রি, গুড ফ্রাইডে, বিহু, মহরম, দুর্গাপূজা এবং মহাশিবরাত্রি।

সঠিক অনুচ্ছেদ শিরোনাম কোনটি?
titleA. অর্থনীতি
titleB. সংস্কৃতি
titleC. ভৌগোলিক অবস্থান
titleD. জনপরিসংখ্যান
উত্তর: titleB
জেলার খেলাধুলা পরিচালনার জন্য ঈদগাঁহ মাঠ বর্তমান স্টেডিয়ামের উত্তরের জমিতে স্থানান্তর করে এটি গাইবান্ধা স্টেডিয়াম হিসেবে পূর্ণাঙ্গ খেলার মাঠে রূপান্তরিত হয়। ২০০৯ সালে স্টেডিয়ামের গ্যালারি ও প্যাভিলিয়ন নির্মাণ করা হয় এবং জাতীয় ক্রীড়া পরিষদের সিদ্ধান্ত অনুযায়ী ২০০৯ সালে গাইবান্ধা জেলা স্টেডিয়ামের নাম পরিবর্তন করে বাংলাদেশ গণপরিষদের প্রথম স্পীকার শাহ আব্দুল হামিদ-এর নামে স্টেডিয়ামর নামকরণ করা হয়।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধের সময় (১৭ এপ্রিল - ৯ ডিসেম্বর, ১৯৭১)
titleB. স্বাধীনতা পরবর্তী সময় (১৯৭২- বর্তমান )
titleC. আয়োজন
titleD. "ই"য়াং টাইগার্স জাতীয় (বয়স ভিত্তিক) ক্রিকেট প্রতিযোগিতা
উত্তর: titleB
১৯৫৫ খ্রিষ্টাব্দে প্রকাশিত হয় তার প্রথম উপন্যামস "লা ওহারাস্কা" (পাতার ঝড়)।, কিন্তু রচনাশৈলী ধারাবহিকভাবে বদলে যেতে থাকে যতদিন ১৯৬৫-৬৭ কালপর্বে তিনি রচনা করেন "সিয়েন আনিওস দে সোলেদাদ" ( "নিঃসঙ্গতার এক শতাব্দী")। এ উপনস্যাসে তিনি তার স্বকীয় লেখনীশৈলীটি খুজেঁ পান। তাকে বলা হয় জাদু বাস্তবতার মহাধিরাজ। উপন্যাসের শৈলী হিসেবে জাদু বাস্তবতা তার আবিস্কার নয় বটে কিন্তু এই রচনাশৈলীকে তিনি যেভাবে স্বকীয় করে নিয়েছিলেন তা আর কেউ করেন নি। তার উপন্যাসের কাহিনী প্রোথিত থাকে বাস্তবে কিন্তু এই ভিত্তির এপর কল্পনার ফানুস উড়য়ে দেন তিনি। তিনি বলেছিলেন, যেদিন ইউনুস নবী (আ:) ৩০ বছর নিরুদ্দেশ থাকার পর বাসায় ফিরে তার স্ত্রীকে জানান দেন যে তিমি মাছ তাকে গিলে ফেলেছিল এবং এ কারণেই তিনি নিরুদ্দেশ ছিলেন, সেদিনই কথাসাহিত্যের গোড়াপত্তন হয়েছে। মার্কেস মনে করেন না যে পাঠক গল্প-উপন্যাসে বাস্তব পরিবেশের অনুপুঙ্খ বর্ণনা খুব বেশি আশা করে। এটা ঠিক যে মার্কেসের কল্পনাপ্রবণতা পাঠককে আনন্দ দেয়, কিন্তু একই সঙ্গে কাহিনীর রাজনৈতিক দিগদর্শন চিন্তায় আলোড়ন তোলে।

মার্কেসের গল্প সংলাপবহুল নয়, বর্ণনামূলক, যেখানে লেখক সবজান্তার ভূমিকা পালন করেন। তার গদ্য ঘনবুনোটে লেখা, দীর্ঘ ও জটিল বাক্যে তিনি অভিব্যক্ত করেন তার বক্তব্য। পাঠক পংক্তিতে-পংক্তিতে অনুভব করেন যে একজন গদ্যের জাদুকর অনায়াসে দৃঢ় গদ্যের গাঁথুনি রচনা করে চলেছেন। মানুষের মনস্তত্ত্ব তার উপজীব্য নয়, তিনি মানুষের আচরণ বর্ণনা করে চরিত্র ফুটিয়ে তোলেন। এই ক্ষেত্রে কখনো তিনি অতিশোয়াক্তির আশ্রয় গ্রহণ করেন। তিনি বর্ণনাকালে বাস্তবতার সঙ্গে অকাতরে মিশের দেন কাল্পনিক ঘটনার।

সঠিক অনুচ্ছেদ শিরোনাম কোনটি?
titleA. মৃত্যু
titleB. রচনাশৈলী
titleC. চলচ্চিত্র
titleD. রাজনৈতিক সম্পৃক্ততা
উত্তর: titleB
মুহাম্মদ আবু জাহরার মতো কিছু মুসলমান দাবী করেন বর্তমান যুগের বাইবেল বিকৃত হয়েছে। যীশু কর্তৃক বর্ণিত বেশ কিছু শুদ্ধ উক্তি বর্তমানের বাইবেল থেকে বাদ দিয়ে দেয়া হয়েছে। পুরনো শুদ্ধ বার্নাবাসের সুসমাচারে এখনো মুহাম্মাদ সম্পর্কে ভবিষ্যদ্বাণী আছে। আলেক্সান্দ্রিয়ার গীর্জাগুলোতে ৩২৫ সাল অব্দি বার্নাবাসের সুসমাচার স্বীকৃতি প্রাপ্ত ছিল বলে পরবর্তীতে একজন মুসলমান লেখক আতা উর-রহিম দাবী করেন। রেঁনেসা যুগে এসে এই বার্নাবাসের সুসমাচারে অনেক পরিবর্তন সাধিত হয়। 

সঠিক অনুচ্ছেদ শিরোনাম কোনটি?
titleA. দ্বিতীয় বিবরণ, ১৮ঃ১৮
titleB. বার্নাবাসের সুসমাচার
titleC. বাইবেলের অনুচ্ছেদে মুহাম্মদের নবীত্ব
titleD. দুষ্ট কৃষকের নীতিগল্প
উত্তর: titleB
ইতিমধ্যে এক ধীবর মাছ ধরতে গিয়ে একটি মাছের পেট থেকে রাজার অঙ্গুরীয়টি উদ্ধার করে। সেটি দেখে দুষ্মন্তের শকুন্তলার কথা মনে পড়ে যায়। তিনি তাকে খুঁজতে বের হন। অনেক খুঁজে তিনি শেষে সিংহের সঙ্গে ক্রীড়ারত এক বালকের সন্ধান পান। নাম জিজ্ঞেস করতে ছেলেটি বলে সে দুষ্মন্তের পুত্র ভরত। এরপর ভরত দুষ্মন্তকে শকুন্তলার কাছে নিয়ে যায়। আবার সকলের মিলন ঘটে।

এরপর দুষ্মন্তর ঔরসে শকুন্তলার তিনটি পুত্রলাভ হয়।

সঠিক অনুচ্ছেদ শিরোনাম কোনটি?
titleA. নামকরণ
titleB. জন্ম ও শৈশব
titleC. পুনর্মিলন
titleD. অভিশাপ
উত্তর: titleC
পাকিস্তানী সামরিক জান্তার পক্ষে এ হত্যাকাণ্ডের মূল পরিকল্পনাকারী ছিল মেজর জেনারেল রাও ফরমান আলী। আর তাকে তালিকা প্রস্তুতিতে সহযোগীতা ও হত্যাকাণ্ড বাস্তবায়নের পেছনে ছিল মূলত জামায়াতে ইসলামী কর্তৃক গঠিত কুখ্যাত আল বদর বাহিনী। বুদ্ধিজীবী হত্যার প্রধান ঘাতক ছিল বদর বাহিনীর চৌধুরী মঈনুদ্দীন (অপারেশন ইন-চার্জ) ও আশরাফুজ্জামান খান (প্রধান জল্লাদ)। ১৬ ডিসেম্বরের পর আশরাফুজ্জামান খানের নাখালপাড়ার বাড়ি থেকে তার একটি ব্যক্তিগত ডায়েরী উদ্ধার করা হয়, যার দুটি পৃষ্ঠায় প্রায় ২০ জন বুদ্ধিজীবীর নাম ও বিশ্ববিদ্যালয়ে তাদের কোয়ার্টার নম্বরসহ লেখা ছিল। তার গাড়ির ড্রাইভার মফিজুদ্দিনের দেয়া সাক্ষ্য অনুযায়ী রায়ের বাজারের বিল ও মিরপুরের শিয়ালবাড়ি বদ্ধভূমি হতে বেশ কয়েকজন বুদ্ধিজীবীর গলিত লাশ পাওয়া যায় যাদের সে নিজ হাতে গুলি করে মেরেছিল। আর চৌধুরী মঈনুদ্দীন ৭১ সালে জামায়াতে ইসলামীর কেন্দ্রীয় কমিটির সদস্য ছিল। সে অবজারভার ভবন হতে বুদ্ধিজীবীদের নাম ঠিকানা রাও ফরমান আলী ও ব্রিগেডিয়ার বশীর আহমেদকে পৌঁছে দিত। এছাড়া আরো ছিলেন এ বি এম খালেক মজুমদার (শহীদুল্লাহ কায়সারের হত্যাকারী), মাওলানা আবদুল মান্নান (ডাঃ আলীম চৌধুরীর হত্যাকারী), আবদুল কাদের মোল্লা (কবি মেহেরুন্নেসার হত্যাকারী) প্রমুখ। চট্টগ্রামে প্রধান হত্যাকারী ছিলেন ফজলুল কাদের চৌধুরী ও তার দুই ছেলে সালাউদ্দিন কাদের চৌধুরী এবং গিয়াস কাদের চৌধুরী।

সঠিক অনুচ্ছেদ শিরোনাম কোনটি?
titleA. বুদ্ধিজীবীর সংজ্ঞা
titleB. হত্যার পরিসংখ্যান
titleC. জড়িত ব্যক্তিবর্গ
titleD. কারণ
উত্তর: titleC